CELEX: 32011D0685
Language: da
Date: 2011-10-13 00:00:00
Title: Kommissionens gennemførelsesafgørelse af 13. oktober 2011 om anerkendelse af, at den litauiske database for kvæg er fuldt operationel (meddelt under nummer K(2011) 7164)

14.10.2011   
            
            
               DA
            
            
               Den Europæiske Unions Tidende
            
            
               L 269/36
            
         KOMMISSIONENS GENNEMFØRELSESAFGØRELSE
   af 13. oktober 2011
   om anerkendelse af, at den litauiske database for kvæg er fuldt operationel
   (meddelt under nummer K(2011) 7164)
   (Kun den litauiske udgave er autentisk)
   (2011/685/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (1), særlig artikel 10, og
   ud fra følgende betragtninger:
   
               (1)
            
            
               Det fastsættes i artikel 6, stk. 1 og 2, i forordning (EF) nr. 1760/2000 (i det følgende benævnt »forordningen«), at kvæg skal identificeres, og at de skal udstyres med et pas, som skal ledsage dem, når de flyttes.
            
         
               (2)
            
            
               I henhold til artikel 6, stk. 3, i forordningen kan medlemsstater, der har en elektronisk database, som efter Kommissionens vurdering er fuldt operationel, bestemme, at der kun skal udstedes pas for dyr, der er bestemt til handel inden for Unionen, og at dyrene kun skal være ledsaget af deres pas, når de flyttes fra den pågældende medlemsstats område til en anden medlemsstats område.
            
         
               (3)
            
            
               Litauen har anmodet Kommissionen om, at landets database for kvæg anerkendes som operationel. Databasen danner grundlag for det litauiske system for identifikation og registrering af kvæg.
            
         
               (4)
            
            
               Litauen har forelagt den nødvendige dokumentation, der bl.a. bekræfter, at landets database for kvæg opfylder kravene i forordningens artikel 5: i) forsinkede indberetninger af begivenheder er fremhævet i databasen, og de frister for flytning af dyr, der er fastsat i forordningen, overholdes således, ii) pas, der er udstedt for dyr, der flyttes ud af Litauen, afleveres efterfølgende til den kompetente myndighed ved ankomsten, iii) der er en grænseflade mellem den nationale database for kvæg og henholdsvis den nationale database for landbrugsudbetalingsordningen og det nationale forvaltningssystem for veterinæroplysninger, som gør det lettere at koordinere kontrollerne og udveksle nyttige data, og iv) retningslinjerne er strammet op, således at øremærker udstedes og tildeles korrekt, og disse oplysninger er tilgængelige via databasen.
            
         
               (5)
            
            
               Kommissionen har gennemgået dokumentationen og anser den for at være tilstrækkelig til at anerkende, at databasen er operationel.
            
         
               (6)
            
            
               På baggrund af ovenstående bør det anerkendes, at den litauiske database for kvæg er fuldt operationel fra den 1. juli 2011 —
            
         VEDTAGET DENNE AFGØRELSE:
   Artikel 1
   Den litauiske database for kvæg anerkendes som fuldt operationel fra den 1. juli 2011.
   Artikel 2
   Denne afgørelse er rettet til Republikken Litauen.
   
      Udfærdiget i Bruxelles, den 13. oktober 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 204 af 11.8.2000, s. 1.